Source: http://www.jamijarvi.fi/kunta/paatoksenteko/poytakirjat/getfile.php?file=591
Timestamp: 2018-01-18 02:10:20+00:00

Document:
Jämijärven kunta KOKOUSKUTSU 8/2009
Kunnanhallitus Laatimispäivämäärä: 6.5.2009
11.5.2009 kello 18.30
130 § KOKOUKSEN LAILLISUUS JA PÄÄTÖSVALTAISUUS 133
131 § PÖYTÄKIRJAN TARKASTAJIEN VALINTA 133
132 § PALKANTARKISTUKSET 1.5.2009 ALKAEN 134
133 § KYSELY LOMARAHAVAPAISTA JA PALKATTOMASTA VIRKA- / TYÖVAPAASTA 135
134 § TYÖTERVEYSHUOLLON TOIMINTASUUNNITELMA V. 2009 - 2011 136
135 § TIEDOKSI SAATETTAVAT ASIAT 137
136 § PÖYTÄKIRJOJEN TIETOON SAATTAMINEN 138
137 § RAKENNUSPÄÄLLIKÖN VALINTA 139
138 § ENNAKKOÄÄNESTYKSEN LAITOSÄÄNESTYSPAIKKOJEN MÄÄRÄÄMINEN 140
139 § VAALIEN ULKOMAINOSPAIKKOJEN MÄÄRÄÄMINEN 141
140 § VALTIONAVUSTUKSEN SAAMINEN KERHOTOIMINNAN KEHITTÄMISEEN VUOSILLE 2009 – 2010 142
141 § POSAN TOTEUTUMARAPORTTI 1.1.-31.3.2009 143
142 § ”ESISELVITYS ASUKKAIDEN HYVINVOINNISTA TOTEUTTAMISHANKETTA VARTEN” –HANKKEEN RAHOITUSPÄÄTÖS 144
143 § TILINTARKASTUSPÖYTÄKIRJA JÄMIJÄRVEN TARKASTUSLAUTAKUNNALLE JA KUNNANHALLITUKSELLE VUODEN 2008 TILINTARKASTUKSESTA 145
144 § KUNTAJOHTAJIEN KIRJE SATAKUNNAN SAIRAANHOITOPIIRILLE TALOUDEN VAKAANNUTTAMISEKSI 146
145 § POIKKEAMISLUPAHAKEMUS / MARTTI JOKINIEMI 147
146 § TALOUDEN TOTEUTUMINEN AJALLA 1.1.-31.3.2009 148
147 § KESÄTYÖTUET NUORTEN TYÖLLISTÄMISEKSI 149
148 § NUORTEN KESÄTYÖLLISTÄMINEN V. 2009 150
149 § VASTINE PIRKAN LAATUPALVELU OY:N VALITUKSEEN 151
150 § LÄÄKÄRIAUTOTOIMINNAN TUKEMINEN 152
ämijärven kunta KOKOUSPÖYTÄKIRJA 8/2009
11.5.2009 kello 18.30 – 20.18
Päivi Leponiemi varajäsen
Tapio Rajalahti valtuuston puheenjohtaja klo 19.15-20.18
Kyösti Lahti valtuuston I puheenjohtaja
Pentti Virtanen valtuuston II puheenjohtaja klo 18.30-20.12
§§ 130 - 150
Kunnanvirasto 18.5.2009
Päivi Leponiemi Kari Jokisalo
130 § KOKOUKSEN LAILLISUUS JA PÄÄTÖSVALTAISUUS
131 § PÖYTÄKIRJAN TARKASTAJIEN VALINTA
Ehdotus: Pöytäkirjan tarkastajiksi valitaan tarkastusvuorossa olevat
Päivi Leponiemi ja Kari Jokisalo.
Yhteistyötoimikunta 5 § 27.4.2009
Yhteistyötoimikunta 12 § 11.5.2009
132 § PALKANTARKISTUKSET 1.5.2009 ALKAEN
Voimassa olevan sopimuksen mukaan seuraavat palkantarkistukset astuvat voimaan 1.5.2009 alkaen. Kyseessä on 0,3 %:n järjestelyerä ja 0,5 %:n suuruinen samapalkkaisuuserä. Eriä käytetään paikallisten palkkausepäkohtien korjaamiseen ja palkkausjärjestelmän kehittämiseen. Samalla pyritään parantamaan palkkakilpailukykyä.
Ehdotus: Päätösehdotus kokouksessa.
Päätös: Päätettiin jatkaa asian valmistelua siten, että OVTES puolella esitys tehdään TVA:n pohjalta ja muiden osalta korotus jaetaan tasan palkansaajien kesken.
KH 12 § Palkantarkistus (0,8%) jakaantuu seuraavasti:
- OVTES yht. 626,60 €/kk
- Muut yht. 582,60 €/kk
Ehdotus: Yhteistyötoimikunta esittää kunnanhallitukselle, että
1. OVTES alaisten henkilöiden palkantarkistukset 1.5.2009 toteutetaan oheisen liitteen mukaisesti. Liite nro 12.1.
2. muiden henkilöiden osalta (ei kunnanjohtaja) palkankorotukset toteutetaan samansuuruisena eli 17,65 euroa/henkilö.
Lisäksi päätettiin, että seuraavalla palkantarkistuskierroksella kaikkien palkansaajien osalta huomioidaan työnvaativuus eikä korotussummaa
jaeta tasaisesti kaikkien kesken.
KH 132 § OVTES´n alaisten henkilöiden palkantarkistus ilmenee liitteestä
nro 132.1.
Yhteistyötoimikunta 11 § 11.5.2009
133 § KYSELY LOMARAHAVAPAISTA JA PALKATTOMASTA VIRKA- / TYÖVAPAASTA
Yhteistyötoimikunta päätti kokouksessaan 27.4.2009 6 § lähettää kunnan henkilökunnalle kyselyn, jossa tiedustellaan henkilökunnan halukkuutta vaihtaa lomarahoja vapaaseen tai mahdollisen palkattoman virkavapaan tai työloman ottamiseen. Kyselylomake on liitteenä nro 11.1.
Suoritettuun ennakkokyselyyn vastasi 47 työntekijää eli n 2/3 kaikista kunnan viran- ja toimenhaltijoista. Vastaajista vain 10 henkilöä on valmis vaihtamaan osan lomarahoistaan vapaaksi. Toimenpiteen kustannusvaikutus eli säästö on n. 8 000 euroa.
Ehdotus: Yhteistyötoimikunta keskustelee asiasta saadun palautteen pohjalta.
Päätös: Yhteistyötoimikunta esittää kunnanhallitukselle, että lomarahojen vapaaehtoista vapaana ottamista puolletaan ja asiasta tehdään tarvittaessa paikallinen sopimus.
KH 133 § Kyselylomake on liitteenä nro 133.1.
Yhteistyötoimikunta 10 § 11.5.2009
134 § TYÖTERVEYSHUOLLON TOIMINTASUUNNITELMA V. 2009 - 2011
Esityslistan liitteenä on työterveyshuollon toimintasuunnitelma 1.1.2009 - 31.12.2011. Liite nro 10.1
Ehdotus: Yhteistyötoimikunta antaa lausuntonsa toimintasuunnitelmasta.
Päätös: Yhteistyötoimikunta päätti esittää kunnanhallitukselle, että kunnanhallitus hyväksyy työterveyshuollon toimintasuunnitelman v. 2009 – 2011 esityslistan
liitteen mukaisesti.
KH 134 § Työterveyshuollon toimintasuunnitelma 1.1.2009-31.12.2011 on esityslistan liitteenä nro 134.1.
135 § TIEDOKSI SAATETTAVAT ASIAT
- Kokemäenjoen vesistön vesiensuojeluyhdistys ry, Aquarius 2/2008 ja muita kuulumisia
- Lounais-Suomen ympäristökeskus, Luonnonsuojelulain 72 a §:n mukainen päätös liito-oravan lisääntymis- ja levähdyspaikan määrittämisestä ja alueen metsän käsittelystä.
- Kuntaliitto, Kopioston nauhoitussopimukset vuodelle 2009
- Verohallinto, maksatuserittely, tilitysjakso 200904
- Satakunnan sairaanhoitopiiri, toiminnan ja talouden raportti 1-3/2009
- TE-keskus, kielteinen päätös Jämijärvi kko – Vihuntien kevyen liikenteen väylä
- Kuntaliitto, Lääkkeiden velvoitevarastointia koskeva lainsäädäntö uudistuu
- D-Fence turvallisuusraportti 4/2009
- TE-keskus, Satakunnan työllisyyskatsaus 3/2009
- Satakunnan sairaanhoitopiiri, raportti sosiaaliasiamiestoiminnasta vuodelta 2008
o Kauppila, Salomäki
136 § PÖYTÄKIRJOJEN TIETOON SAATTAMINEN
Varsinainen kevätyhtiökokous 16.4.2009
Yhteistyötoimikunta 27.4.2009
Kunnanhallitus 128 § 4.5.2009
137 § RAKENNUSPÄÄLLIKÖN VALINTA
Rakennuspäällikkö Juhani Viilo jää eläkkeelle 1.2.2010 alkaen. Kunnanhallituksen päätöksen 23.9.2008 § 261 mukaisesti paikka on ollut haettavan jo nyt siten, että valittu henkilö toimii alussa muulla vakanssilla ja siirtyy sen jälkeen rakennuspäällikön virkaan kun Juhani Viilo on jäänyt henkilökohtaiselle eläkkeelle.
Paikka on ollut haettavana 27.4.2009 mennessä ja hakuilmoitus on julkaistu Satakunnan Kansassa, Kankaanpään seudussa ja Pohjois-Satakunta lehdessä. Tämän lisäksi ilmoitus on ollut työhallinnon sivuilla mol.fi ja kunnan ilmoitustaululla.
Hakuilmoitus on liitteenä nro 128.1.
Määräaikaan on saatu 6 hakemusta. Yhdistelmä hakijoista jaetaan kunnanhallituksen kokouksessa.
Ehdotus: Kunnanhallitus päättää haastattelun järjestämisestä ja haastattelijoista sekä haastatteluun kutsuttavista.
Päätös: Kunnanhallitus päätti yksimielisesti haastatella hakijoista rakennusinsinööri Pentti Virtasta kunnanhallituksen seuraavassa kokouksessa. Mikäli haastattelu ei johda valintaan, kunnanhallitus kutsuu lisää haastateltavia erilliseen haastattelutilaisuuteen.
KH 137 §
Ehdotus: Kunnanhallitus suorittaa rakennusinsinööri Pentti Virtasen haastattelun ja tekee haastattelun pohjalta päätöksen.
Päätös: Kunnanhallitus päätti yksimielisesti valita Jämijärven kunnan rakennuspäällikön virkaan 1.2.2010 alkaen rakennusinsinööri Pentti Virtasen. Valittu toimii
ko. päivämäärään saakka kunnan työsuhteisena hankepäällikkönä. Hankepäällikkönä Pentti Virtasen loppupalkka on 3 000 euroa kuukaudessa ja hänen siirtyessään rakennuspäällikön virkaan palkkaus korotetaan ko. tehtävää vastaavalle tasolle.
Pentti Virtanen poistui esteellisenä kokouksesta haastattelun jälkeen klo 20.18.
Tämä asia käsiteltiin kunnanhallituksen kokouksen viimeisenä asiana.
138 § ENNAKKOÄÄNESTYKSEN LAITOSÄÄNESTYSPAIKKOJEN MÄÄRÄÄMINEN
Laitoksia, joissa ennakkoäänestys järjestetään, ovat:
1) sairaalat, esimerkiksi: yleissairaalat, terveyskeskuksen vuodeosastot, mielisairaalat jne.
2) ympärivuorokautista hoitoa antavat ja muut kunnanhallituksen määräämät sosiaalihuollon toimintayksiköt, esimerkiksi: vanhainkodit ja vastaavat yksiköt, hoito-, hoiva-, veljes- ja sairaskodit, sosiaalihuoltolaissa, vammaispalvelulaissa ja kehitysvammalaissa tarkoitetut palvelutalot, asuntolat, päihdehuollon laitokset, kehitysvammalaitokset jne. Vaalilain 9 § 1 momentin 3 kohdan mukaan kaikkiin ympärivuorokautista hoitoa antaviin sosiaalihuollon toimintayksiköihin on järjestettävä ennakkoäänestys. Vaalilaissa on lisäksi säädetty kunnanhallitukselle oikeus määrätä, että ennakkoäänestys järjestetään myös muuhun sosiaalihuollon toimintayksikköön, siis myös sellaiseen, jossa ei anneta ympärivuorokautista hoitoa. Paikalliset olosuhteet huomioon ottaen laitoksissa oleville tulee järjestää mahdollisimman tarkoituksenmukaiset äänestysmahdollisuudet. Kunnanhallituksen on päätettävä asiasta hyvissä ajoin ennen ennakkoäänestyksen alkamista; sekä
3) Rangaistuslaitokset, esimerkiksi: vankilat, työsiirtolat, vankimielisairaala jne.
Ennakkoäänestyspaikaksi määrätyissä laitoksissa saavat äänestää vain niissä hoidettavina olevat tai niihin otetut henkilöt (asukkaat). Ennakkoäänestys laitoksissa toimitetaan vaalien ennakkoäänestysajanjaksona laitoksen kanssa sovittavana aikana.
Jämijärven kunnassa laitosäänestys on järjestetty vanhainkodilla ja siihen ovat voineet osallistua myös Kielokodin ja Hopearinteen palvelutalon asukkaat.
Onnikoti on ympärivuorokautista hoitoa antava sosiaalihuollon toimintayksikkö, joten myös se tulee määrätä ennakkoäänestyksen laitosäänestyspaikaksi.
Ehdotus: Kunnanhallitus määrää ennakkoäänestyksen laitosäänestyspaikaksi
1) vanhainkodin, mukaan lukien Kielokoti ja Hopearinteen palvelutalo sekä
2) Onnikodin
139 § VAALIEN ULKOMAINOSPAIKKOJEN MÄÄRÄÄMINEN
Vaalien ulkomainospaikat on sijoitettava alueille, jotka ovat kunnan hallinnassa ja määräysvallassa. Ulkomainospaikkoja valitessa on otettava huomioon vaalilain säännökset, jotka edellyttävät, että vaalimainoksia ei sijoiteta ennakkoäänestys- tai äänestyspaikalle ja niiden läheisyyteen siten, että niiden voitaisiin katsoa vaikuttavan äänestäjien vaalivapauteen. Lähtökohtana voidaan pitää sitä, etteivät vaalimainokset näy vaalihuoneistoon taikka sen sisäänkäyntiin.
Jämijärven kunnassa on ollut kolme vaalien ulkomainospaikkaa. Mainospaikat ovat olleet torialueella, Jämintien risteyksessä ja Markkalan asuntoalueen risteyksessä. Torialueen mainospaikkaa on käytetty, mutta muut ovat olleet hyvin vähäisellä käytöllä kaikissa vaaleissa.
Ehdotus: Kunnanhallitus päättää, että Jämijärven kunnassa on yksi vaalien ulkomainospaikka ja se sijaitsee kunnan torialueella.
140 § VALTIONAVUSTUKSEN SAAMINEN KERHOTOIMINNAN KEHITTÄMISEEN VUOSILLE 2009 – 2010
Opetushallitus on myöntänyt 21.4.2009 Jämijärven kunnalle 10 000 euroa kerhotoiminnan kehittämiseen. Liite nro 140.1.
Avustuksen perusteena olevat hyväksytyt kokonaismenot ovat 13 333 euroa.
Vuosien 2009-2010 painopisteinä ovat kerhotoiminnan monipuolistaminen, laajentaminen ja vakiinnuttaminen, kolmannen sektorin aktivoiminen, kerhonohjaajien ja oppilaiden motivointi ja innostaminen sekä kodin ja koulun yhteistyön kehittäminen.
141 § POSAN TOTEUTUMARAPORTTI 1.1.-31.3.2009
Esityslistan liitteenä on PoSan toteutumaraportti ajalta
1.1.-31.3.2009. Liite nro 141.1.
Huomioitavaa on, että tukipalveluita ei ole jaettu kuntakohtaisesti. Jakamattomia tukipalveluita on nettona 713 331 euroa.
PoSan toteutumaraportti tuotekorteittain on nähtävillä kunnanhallituksen kokouksessa.
Ehdotus: Kunnanhallitus merkitsee PoSan toteutuman tiedokseen.
142 § ”ESISELVITYS ASUKKAIDEN HYVINVOINNISTA TOTEUTTAMISHANKETTA VARTEN” –HANKKEEN RAHOITUSPÄÄTÖS
Satakunnan Te-keskus on tehnyt 16.4.2009 myönteisen päätöksen Jämijärven kunnalle hankkeelle ”Esiselvitys asukkaiden hyvinvoinnista toteuttamishanketta varten”. Hankkeen hyväksytty kustannusarvio on 15 000 euroa. Hyväksytyn rahoitussuunnitelman mukaan EU + valtion osuus on 10 800 euroa, kuntaosuus 2 700 euroa ja yksityisen rahoituksen osuus 1 500 euroa.
Rahoituspäätös on hakemuksen mukainen.
Ehdotus: Kunnanhallitus merkitsee sadun rahoituspäätöksen tiedokseen ja päättää ettei siihen haeta muutosta.
143 § TILINTARKASTUSPÖYTÄKIRJA JÄMIJÄRVEN TARKASTUSLAUTAKUNNALLE JA KUNNANHALLITUKSELLE VUODEN 2008 TILINTARKASTUKSESTA
Kunnan tilintarkastaja Risto Pohjanpiiri on jättänyt kunnanhallitukselle tilintarkastuspöytäkirjan v. 2008 tilintarkastuksesta. Liite nro 143.1.
Tilintarkastuspöytäkirja on yhteenveto vuoden 2008 tilintarkastushavainnoista.
Tilikauden aikana ei ole tullut esille sellaisia KunL 73:n tarkoittamia epäkohtia, joista tilintarkastajan on ilmoitettava viipymättä tarkastuslautakunnalle ja tarvittaessa myös kunnanhallitukselle.
Tilintarkastaja on kiinnittänyt huomiota kattamattomien alijämien yhteissummaan, jota ei taloussuunnitelman v. 2009-2011 mukaan pystytä kattamaan. Lisäksi on kiinnitetty huomiota siihen, että myyntisaamisissa on jonkin verran vanhoja saamisia, jotka olisi tullut kirjata kuluiksi.
Kaikista pysyvistä vastaavista ei ole ollut tase-erittelyä ja lisäksi kunnan omistamista maa-alueista ei ole ajantasaista luetteloa.
Ehdotus: Kunnanhallitus merkitsee tilintarkastuspöytäkirjan tiedokseen ja antaa tarvittavien muutosten valmistelun taloustyöryhmän tehtäväksi.
144 § KUNTAJOHTAJIEN KIRJE SATAKUNNAN SAIRAANHOITOPIIRILLE TALOUDEN VAKAANNUTTAMISEKSI
Pohjois-Satakunnan seudun kunnanjohtajat ovat lähettäneet Satakunnan sairaanhoitopiirille kirjeen, jolla edellytetään, että sairaanhoitopiiri käynnistää välittömästi toimenpiteet talouden vakaannuttamiseksi kuntien nykyisen rahoituspohjan tasolle. Kirje on liitteenä nro 144.1.
Vastaavanlainen kirjelmä on lähtenyt ainakin karhukunnilta.
Ehdotus: Kunnanhallitus merkitsee lähetetyn kirjeen hyväksyen tiedokseen.
Valtuuston puheenjohtaja Tapio Rajalahti saapui kokoukseen tämän asian käsittelyn aikana klo 19.15.
145 § POIKKEAMISLUPAHAKEMUS / MARTTI JOKINIEMI
Martti Jokiniemi anoo poikkeamislupaa loma-aittarakennuksen (41,5 m2) rakentamiseksi omistamalleen Päivärinne nimiselle tilalle RN:o 9:33 Jämijärven Vihunkylässä.
Rakennuspaikan pinta-ala on 16 500 m2. Tähän mennessä käytetty rakennusoikeus ko. rakennuspaikalle on yhteensä 102 m2.
Poikkeamista haetaan Jämijärven kunnan rakennusjärjestyksen kohdan 5.3 määräyksistä:
- Loma-asuntokäyttöön tarkoitetulla rakennuspaikalla rakennusten yhteenlaskettu kerrosala saa olla enintään 120 m2.
- Rakennuksella saa olla yksi yksiasuntoinen loma-asunto ja talousrakennus.
Kohteen osalta loma-asuntorakentaminen jää alle rakennusjärjestyksessä mainitun 80 m2:n enimmäisalan.
Naapureilla ei ole ollut huomautettavaa hankkeeseen. Asiakirjat ovat nähtävillä kunnanhallituksen kokouksessa.
Ehdotus: Kunnanhallitus päättää puoltaa Martti Jokiniemen poikkeamislupahakemusta.
146 § TALOUDEN TOTEUTUMINEN AJALLA 1.1.-31.3.2009
Esityslistan liitteenä on talouden toteutuminen ajalla 1.1.-31.3.2009. Liite nro 146.1. Vertailutietona on tilanne edellisenä vuonna vastaavana ajankohtana.
Ehdotus: Kunnanhallitus merkitsee talouden toteutumisen tiedokseen.
147 § KESÄTYÖTUET NUORTEN TYÖLLISTÄMISEKSI
Jämijärven kunta on tukenut yrityksiä, jotka työllistävät nuoria kesällä. Tuet ovat kesän 2009 osalta olleet haettavissa 30.4.2009 mennessä.
Tuen suuruus on 340 euroa/työllistetty nuori.
Määräaikaan mennessä tukea haettiin 12 nuoren työllistämiseen. Työryhmän esitys on liitteenä nro 147.2.
Liite tukea hakeneista yrityksistä nro 147.1.
Ehdotus: Kunnanhallitus hyväksyy työryhmän esityksen.
Valtuuston I varapuheenjohtaja Kyösti Lahti poistui kokouksesta tämän asian käsittelyn ja päätöksenteon ajaksi todeten itsensä esteelliseksi.
148 § NUORTEN KESÄTYÖLLISTÄMINEN V. 2009
Kunta on vuosittain työllistänyt nuoria, jotka eivät muuta kautta ole saaneet kesätyötä. Työllistämisen periaate on ollut 2 vko / 200 euroa.
Määräaikaan mennessä kunnan kesätöitä haki 29 nuorta, yksi hakija työllistyy yritystuen kautta. Määräraha riittää kaikkien hakeneiden työllistämiseen. Hakijat ilmenevät liitteestä nro 148.1.
Ehdotus: Kunnanhallitus päättää työllistää oheisen liitteen mukaiset nuoret periaatteella 2 vko / 200 euroa.
149 § VASTINE PIRKAN LAATUPALVELU OY:N VALITUKSEEN
Pirkan Laatupalvelu Oy on valittanut Turun hallinto-oikeuteen Jämijärven kunnanhallituksen päätöksestä 16.3.2009 § 93 koskien Destia Oy:n maa-aineslupahakemusta.
Hallinto-oikeus on pyytänyt Jämijärven kunnalta vastinetta tehtyyn valitukseen. Luonnos vastineeksi sekä valituskirjelmä ovat liitteenä nro 149.1.
Ehdotus: Kunnanhallitus antaa asiasta oheisen liitteen mukaisen vastineen.
150 § LÄÄKÄRIAUTOTOIMINNAN TUKEMINEN
Satakunnan ensihoidon lääkäriautotoiminnan tukiyhdistys ry on lähettänyt 1.2.2009 laaditun tiedotteen, jolla se tiedottaa Satakunnan lääkäriauton toiminnan tilanteesta. Kirjelmä on liitteenä nro 150.1. Kirjelmään sisältyy toivomus lääkäriautotoiminnan tukemisesta.
Ehdotus: Kunnanhallitus päättää tukea lääkäriautotoimintaa 1 eurolla/asukas eli 2103 eurolla.

References: § 27
 § 11
 § 11
 § 11
 kko 
 § 4
 § 261
 § 1
 § 93